- Hindi News
- National
- वन कर्मचारी संघ को फिर से मजबूत करने के लिए प्रदेशभर में नई कार्यकारिणी बनाई जाएगी
वन कर्मचारी संघ को फिर से मजबूत करने के लिए प्रदेशभर में नई कार्यकारिणी बनाई जाएगी
इंदौर | प्रदेश के सभी जिलों में वन कर्मचारी संघ को मजबूत स्थिति में लाने के लिए नए सिरे से कार्यकारिणी निर्वाचित करवाई जाएगी। इंदौर के बाद होशंगाबाद में वनकर्मियों का सम्मेलन मार्च के अंत में होने वाला है। सात सम्मेलन का चरण पूरा होने के बाद निर्वाचन की प्रक्रिया शुरू होगी।
पिछले दिनों नवरतनबाग स्थित वन विभाग के परिसर में सम्मेलन हुआ था। सम्मेलन में पारित इस निर्णय व अन्य प्रस्तावों को सभी जिला इकाइयों को भेजा जा रहा है। प्रांताध्यक्ष निर्मल तिवारी के मुताबिक संगठन में नई जान फूंकने के इरादे से प्रदेश में सात सम्मेलन किए जा रहे हैं। दो और होना बाकी हैं। इसके बाद निर्वाचन की प्रक्रिया करवाई जाएगी। उपप्रांताध्यक्ष शंकर नायक, जिलाध्यक्ष प्रकाश वाजपेयी का कहना है कि हाल ही में प्रदेशभर में सैकड़ों नए वनरक्षकों की भर्ती हुई है, उन्हें भी संगठन का सदस्य बनाया जाएगा। सम्मेलन में जन विकास परिषद के अध्यक्ष राघवेंद्र गौतम भी मौजूद थे। उन्होंने आश्वस्त किया है कि जल्द ही सीएम से मिलकर वनकर्मियों को पुलिस के समान वेतन और सुविधा देने की मांग रखी जाएगी।
tgl_Latn sot_Latn hin_Deva hin_Deva hin_Deva hin_Deva